बाश्गल नदी
बाश्गल नदी (दरी फ़ारसी: دریا باشگل‎, दरिया-ए-बाश्गल​; अंग्रेज़ी: Bashgal River; पश्तो: लंड​ई सींद) पूर्वोत्तरी अफ़्ग़ानिस्तान के नूरिस्तान प्रान्त में बाश्गल वादी में बहने वाली एक नदी है। यह हिन्दू-कुश पर्वतों की दक्षिणी ढलानों से शुरू होकर दक्षिण और दक्षिण-पश्चिमी दिशा में बहती है। बाश्गल कुनर नदी की एक सहायक नदी है और कुनर वादी में अरुंदु (अरनाव​ई) और चिगर-सराई की बस्तियों के पास चित्राल नदी से संगम करती है जिसके बाद यह मिली-जुली नदी 'कुनर' कहलाती है।